cyanic-selkie/wikianc huggingface dataset:
Striķu skola
Vēsture
1953. gadā lielākā daļa Zvārdes pagasta teritorijas tika atdota padomju armijas kara aviācijas apmācību poligona ierīkošanai. Izmaksājot kompensācijas, tika padzīti vietējie pagasta iedzīvotāji un pagasta centrā ierīkots bumbu mešanas laukums. Tika nopostītas divas no trim Zvārdes pagasta skolām — Zvārdes un Ķērkliņu skolas. Striķu skola atradās pagasta malā un ietilpa teritorijā, ko neiekļāva poligonā. Skola šajā periodā tika pievienota Novadnieku pagastam.
1953./1954. mācību gadā viens no direktoriem skolā bija Kārlis Teihmanis, kas vēlākajos bijis profesionāls aktieris. Viņš skolā vadīja drāmas pulciņu, kā rezultātā skolēniem tika iemācīta aktiermāksla un izteiksmīgas runas pamati. Skolēni aktīvi strādāja kolhozā un kā atalgojumu par darbu saņēma cukuru, medus maizi un vēlākos gados - ekskursiju pa Latviju kravas automašīnas piekabē.
1966. gadā skola kļuva par astoņgadīgo skolu, kurā mācījās 75 skolēni. Skolas direktore — Vizma Rugina.
1976. gadā par godu skolas simtgades svinībām pie skolas vecās ēkas tika uzstādīts piemineklis.
No 1989. līdz 1991. gadam notika skolas piebūves celtniecība.
1995./1996. mācību gadā par skolas direktori kļuva Ineta Ezermale, kas atklāja pirmskolas vecuma bērnu mācību grupu.
2002./2003. mācību gadā skola uzsāka veiksmīgu sadarbību ar Sv. Gregora Kristīgās kalpošanas skolu un Saldus Sv. Jāņa draudzi un mācītāju Jāni Bitānu.
Kopš 2004. gada skolā katru vasaru norisinās Bībeles nometne (English Bible Camp), kuras laikā notiek dažādas aktivitātes amerikāņu pavadībā. Mūzikas nodarbības nometnē pasniedz mācītājs, mūziķis Deivids Maikls Kariljo (David Michael Carrillo).
Kad aktīvi sāka slēgt mazās lauku skolas, pasniedzēji uzsāka Marijas Montesori metodikas apguvi. Ar 2013. gadu skolotāji varēja pilnvērtīgi uzsākt mācību procesu pēc šīs metodes.
Mūsdienās
Līdz skolai iespējams nokļūt ar starppilsētu autobusu Saldus - Striķi. Divreiz dienā autobuss novirzās 300 metrus no maršruta, lai skolēnus pievestu pie pašas skolas.
Skolā katru rītu pirms stundām notiek svētbrīdis, ko vada kāds no Saldus baznīcu mācītājiem.
Skolā stundas pasniedz tādi skolotāji kā Gatis Baumanis ("Džudo kluba LIDO" treneris), Irita Rasa (klavieru nodaļas pasniedzēja Saldus Mūzikas skolā), Zigrīda Jansone (Latvijas Ornitoloģijas biedrības goda biedre) un citi.
Nilss Petersens
Nilss Petersens (de, dzimis ) ir vācu futbolists, spēlē uzbrucēja pozīcijā, Vācijas futbola izlases dalībnieks. Kopš 2015. gada Petersens pārstāv Vācijas Bundeslīgas komandu SC Freiburg. Iepriekš Petersens ir spēlējis FC Carl Zeiss Jena, FC Energie Cottbus, Minhenes "Bayern" un Brēmenes "Werder".
Limonīts
Limonīts ir purva rūda, kas izgulsnējas no avotu, purvu un ezeru ūdeņiem ar paaugstinātu dzelzs saturu (satur dzelzs hidroksīdu). Purva rūda ir brūngans porains iezis, kura iegulas sastopamas galvenokārt reljefa pazeminājumos un nogāzēs. Limonīts sastopams arī kā sarkanbrūna miltveida masa — tas ir irdenais jeb okers (krāsu zeme). Purva rūda, tāpat kā kūdra un saldūdens kaļķieži, turpina veidoties arī mūsdienās.
Trickle down ekonomikas teorija
Trickle down ekonomikas teorija (en — 'nopilēt, notecēt') ir nosaukums ekonomiskajai politikai, kas radās 20. gs. 80. gados Amerikas Savienotajās Valstīs un Apvienotajā Karalistē. Teorijas pamatā ir uzskats, ka, samazinot nodokļu slogu bagātākajam sabiedrības slānim, mazinot valsts regulējošo lomu un samazinot valdības lomu ekonomikā, paātrinātos ekonomiskā izaugsme un bagātākā iedzīvotāju šķira, kļūdama vēl bagātāka, investētu savu naudu ekonomikā un viņu bagātība nopilētu arī uz zemākiem sabiedrības slāņiem.
Lai gan, par šīs teorijas piekritējiem un aizsācējiem tiek uzskatīts bijušais ASV prezidents Ronalds Reigans (ar savu ekonomisko politiku — reiganomiku) un bijusī Lielbritānijas premjerministre Mārgarita Tečere, viņi šo terminu neizmantoja. Šo nosaukumu ir radījusi viņu opozīcija kā reiganomikas un citu neoliberālu uzskatu kritiku.
Terencijs
Pūblijs Terencijs Afrs, biežāk pazīstams kā vienkārši Terencijs (dzimis 195. vai 185. gadā p.m.ē., miris 159. gadā p.m.ē.), bija Ziemeļāfrikas izcelsmes agrīnās romiešu literatūras komēdiju autors. Saglabājušās visas 6 Terencija lugas. Dažkārt tiek uzskatīts par pirmo afrikāņu dzejnieku.
Trickle down ekonomikas teorija
Šī teorija ir saskārusies ar lielu kritiku. Tās pamatā ir arguments, ka nabadzīgākiem cilvēkiem ir tieksme lielāko daļu savas naudas iztērēt, tātad atgriezt ekonomikā, taču bagātākie iedzīvotāji lielus naudas apmērus uzkrāj, tātad neļauj tiem nokļūt pie citiem iedzīvotājiem. ASV senators Bērnijs Sanderss norādīja, ka "trickle down ekonomika ir krāpšana", pēc kuras ieviešanas ir strauji pieaugusi nevienlīdzība. Viņš arī ierosināja trickle up ekonomiku (en — 'pilēt augšup, tecēt augšup') — naudas novirzīšanu nabadzīgākajiem iedzīvotājiem un vidusšķirai, kuri naudu iztērētu, tā padarot bagātākus arī citus.
Terencijs
Romas senators Terencijs Lukāns iegādājās Terenciju kā vergu, tomēr, redzēdams viņa spējas, palaida to brīvībā. 25 gadu vecumā atstāja Romu un nekad tur neatgriezās. Miris jauns.
Terencijs saglabāja popularitāti arī viduslaikos. Viens no pazīstamākajiem Terencija citātiem ir Homo sum, humani nihil a me alienum puto (Esmu cilvēks un nekas cilvēcīgais man nav svešs).
Albrehts II Gudrais
Albrehts II Gudrais (de; dzimis, miris ) bija Austrijas un Štīrijas hercogs no 1330. gada un Karintijas hercogs no 1335. gada līdz savai nāvei 1358. gadā. Nodibināja troņa mantošanas kārtību (Albertinische Hausordnung). Paplašināja savus īpašumus, stājoties laulībā ar Pfirtas Joannu. Izdeva valsts iekārtas likumus jeb t.s. "Kalnu grāmatas"(Bergbüchel) Štīrijai un Karintijai. Neveiksmīgi karoja ar Šveici, aplencot Cīrihi.
Poļu brīvprātīgo korpuss
Poļu brīvprātīgo korpuss (poļu: Polski Korpus Ochotniczy) ir 2023. gada februārī izveidota poļu brīvprātīgo vienība, kas cīnās Ukrainas pusē, Krievijas—Ukrainas karā. Vienībā karo poļi no Polijas, ASV, Apvienotās Karalistes, Kanādas un Rumānijas. Korpuss ir speciālā vienība, kas nodarbojas ar izlūkošanu un sabotāžu. Šis korpuss ir pakļauts Ukrainas Ārlietu ministrijai un, atšķirībā no citām ārvalstu militārajām vienībām, nav daļa no Starptautiskā leģiona.
Dalība karadarbības operācijās
PDK dibināts 2023. gada februārī. PDK, kopā ar Krievu brīvprātīgo korpusu un Leģions "Krievijas Brīvība", 2023. gada jūnijā, veica reidu Belgorodas apgabalā. PDK ziņoja, ka kaujās Belgorodas apgabalā ir kritis viens kaujinieks.
Tīklu iela (Jūrmala)
Tīklu iela ir iela Jūrmalā, Buļļuciema apkaimē. Tīklu iela sākas Jūrmalas Brīvdabas muzeja apkaimē un beidzas pie Lielupes. Kopējais ielas garums ir 750 metri, tā ir klāta ar asfalta segumu. Tīklu ielā satiksmes kustība norit vienā joslā.
Ielu savienojumi
Tīklu iela ir savienota ar šādām ielām:
Plahutas aizsegšanās
Plahutas aizsegšanās ir kombinācija šaha kompozīcijā. Tās būtība — figūras upuris uz kritiskā lauciņa, izsauc pretinieka divu tālšāvēja figūru savstarpēju aizsegšanos. Šīs divas figūras var būt: tornis—tornis, dāma—tornis un dāma—laidnis. Plahutas tēmas īpatnība ir tā, ka upurētās figūras gājiens uz kritisko (aizsegšanās) lauciņu rada vienlaicīgi divus tematiskos draudus.
Šo ideju 1858. gadā piedāvāja austriešu šaha problēmists Jozefs Plahuta (1987—1883).
Piemēri
1. uzdevuma risinājums:
2. uzdevuma risinājums:
Damaskas Joans
Svētais Damaskas Joans, arī Jānis Damaskins, (el, la, ar; dzimis ap 675. gadu, miris ) bija sīriešu mūks un garīdznieks. Devis ieguldījumu kristīgajā teoloģijā, filozofijā un mūzikā. Aizstāvējis ikonu izmantošanu, kritizējis islāmu.
Dzimis un uzaudzis Damaskā, kādu laiku esot strādājis par ierēdni Umajādu kalifāta valdības struktūrā. Drīz pēc 730. gada kļuva par mūku Savas klosterī Palestīnā, kur nodzīvoja līdz mūža beigām. Viens no slavenākajiem Damaskas Joana darbiem ir Pēgē gnōseōs ("Gudrības avots"). Nosodīts ikonoklastu 754. gada Herejas koncilā, lēmums atcelts 787. gada Otrajā Nīkajas koncilā.
Kamillo Goldži
Kamillo Goldži (it; dzimis, miris ) bija itāļu ārsts, biologs, patologs. Ticis nosaukts par sava laika izcilāko neirozinātnieku un biologu.
Pētījumi nervu sistēmas histoloģijā un morfoloģijā. Viņa vārdā nosauktas vairākas anatomiskās struktūras, tai skaitā Goldži komplekss. 1906. gadā saņēmis Nobela prēmiju fizioloģijā vai medicīnā kopā ar Santjago Ramonu i Kahalu par nervu sistēmas pētījumiem.
2012. gadā Pāvijas Universitātē, kur viņš strādāja, tika atklāts Goldži muzejs.
Poļaki (Pildas pagasts)
Poļaki ir ciems Pildas pagastā, Ludzas novadā. Atrodas 288 km attālumā no Rīgas.
Saša Kalajdžičs
Saša Kalajdžičs (Saša Kalajdžić; dzimis Vīnē) ir Austrijas futbolists, kas spēlē uzbrucēja pozīcijā, Austrijas futbola izlases dalībnieks. Kopš 2022. gada pārstāv Anglijas Premjerlīgas klubu Wolverhampton Wanderers.
Karjera
Kalajdžičs ir Vīnes "Donaufeld" kluba audzēknis. 2016. gadā pievienojās FC Admira Wacker Mödling. Sākotnēji spēlēja pussarga pozīcijā, vēlāk kļuva par uzbrucēju. 2019. gada jūlijā pārgāja uz Vācijas klubu VfB Stuttgart. 2020.—2021. gada sezonā guva 16 vārtus Bundeslīgā, ieņemot sesto vietu līgas rezultatīvāko spēlētāju vidū.
Austrijas izlasē debitēja UEFA Nāciju līgas spēlē pret Rumāniju, nākot uz maiņu spēles beigās. Pirmos vārtus izlases labā guva 2022. gada FIFA Pasaules kausa kvalifikācijas spēlē pret Skotijas izlasi. Tika iekļauts izlases sastāvā dalībai 2020. gada Eiropas čempionāta finālturnīrā. Guva vārtus astotdaļfināla spēlē pret Itāliju.
Galanta
Galanta ir pilsēta Slovākijā, Trnavas apgabala Galantas apriņķa centrs.
Vēsture
Rakstos pirmoreiz minēta 1237. gadā. Tāpat kā lielākā daļa no Slovākijas teritorijas, Galanta līdz 1918. gadam atradās Ungārijas sastāvā, tās ungāriskais nosaukums ir Galānta (Galánta). No 1421. gadas Galanta bija Esterhāzi dzimtas īpašums. Tirgus tiesības no 1613. gada. Pēc Pirmā pasaules kara iekļāvās Čehoslovākijā. Pamatojoties uz Vīnes arbitrāžām, no 1938. līdz 1945. gadam pilsēta bija iekļauta Ungārijas sastāvā. No 1993. gada - neatkarīgās Slovākijas pilsēta.
Cilvēki
Pilsētā bērnību pavadījis ungāru komponists Zoltāns Kodājs (Zoltán Kodály, 1882 – 1967).
Billija Džīna Kinga
Billija Džīna Kinga (en; dzimusi Mofita (Moffitt) ) ir bijusī amerikāņu tenisiste.
Kopumā karjeras laikā sportiste izcīnīja uzvaru 129 vienspēļu turnīros, 84 uzvaras tikušas gūtas atklātās ēras laikā. Guvusi uzvaru 12 Grand Slam vienspēļu, 16 dubultspēļu un 11 jaukto dubultspēļu turnīros. Tāpat viņa uzvarēja pirmajās WTA tūres noslēguma sacensībās 1970. gadā. ASV komandas sastāvā četras reizes uzvarēja Federāciju kausā. 1973. gada septembrī Battle of the Sexes ietvaros uzvarēja Bobiju Rigsu (6—4, 6—3, 6—3), bijusi organizāciju Women's Tennis Association, World TeamTennis un Women's Sports Foundation dibinātāja. 2006. gadā ASV Tenisa asociācijas Nacionālais tenisa centrs tika pārsaukts viņas vārdā. 2020. gada septembrī viņas vārdā, par Billijas Džīnas Kingas kausu, nosauca galvenās sieviešu izlašu sacensības, tobrīd Fed kausu.
Biogrāfija
Billija dzimusi Longbīčā (Kalifornija) ugunsdzēsēja Bila Mofita ģimenē. Bērnībā viņa aizrāvās ar beisbolu un softbolu. No softbola uz tenisu viņa pārgāja 11 gadu vecumā, jo viņas vecāki uzstāja, ka viņai vajadzētu atrast meitenēm piemērotāku sporta veidu.
Billija mācījās Longbīčas Politehniskajā vidusskolā. Pēc tās absolvēšanas 1961. gadā viņa iestājās Losandželosas štata koledžā, tagadējā Kalifornijas štata universitātē. Šo mācību iestādi viņa nepabeidza un 1964. gadā izstājās, lai vairāk pievērstos tenisam. Apmeklējot Kalifornijas štatu, viņa 1963. gadā bibliotēkā iepazinās ar Leriju Kingu. Pāris saderinājās vēl skolas laikā un apprecējās 1965. gadā.
Tenisa karjera
1966. gadā Kinga uzvarēja savā pirmajā Grand Slam vienspēles turnīrā — Vimbldonā. Viņa ir viena no nedaudzajiem spēlētājiem, kuri dažādos laikos uzvarējuši visos Grand Slam turnīros. Vimbldonā un ASV atklātajā čempionātā viņa uzvarēja visās trīs kategorijās (vienspēlēs, sieviešu un jauktajās dubultspēlēs). Viņa ir Vimbldonas (kopā ar Navrātilovu) uzvaru skaita rekordiste. Viņas kontā ir 20 tituli visu Vimbldonas nomināciju summā.
1966., 1967., 1968., 1972. gadā Kinga bija spēcīgākā tenisiste pasaulē un tika pasludināta par Gada spēlētāju. Visā savas karjeras laikā viņa sacentās ar izcilo tenisisti Mārgaritu Kortu.
Kinga ir vecākā profesionālā spēlētāja, kura uzvarējusi WTA vienspēļu turnīrā. 1983. gada Birmingemas turnīrā viņa uzvarēja 39 gadu, 7 mēnešu un 23 dienu vecumā.
1983. gadā Kinga pabeidza savu profesionālo karjeru. 1987. gadā viņa tika uzņemta Starptautiskajā tenisa slavas zālē.
Pēc karjeras beigām
1990. gadā kļuva par vienu no 100 ietekmīgākajiem 20. gadsimta amerikāņiem. 2009. gadā viņai tika piešķirta Prezidenta Brīvības medaļa, kas ir visaugstākā civilā atzinība Amerikas Savienotajās Valstīs.
Kinga ir vīriešu un sieviešu tenisa vienlīdzības pamatlicēja. Pēc viņas iniciatīvas tika izveidota Sieviešu tenisa asociācija (WTA) ar savu kalendāru un balvu fondu, kas ir ne mazāks kā vīriešu tenisā. Mēģinot aizstāvēt sieviešu vienlīdzīgās tiesības sportā, 1973. gadā Kinga, sarīkoja paraugspēli ("Dzimumu cīņas" (Battle of the Sexes) ietvaros) ar bijušo pasaules pirmo raketi 55 gadus veco Bobiju Rigsu, kurš necienīgi izteicās par sieviešu tenisa līmeni. Mačs, kura uzvarētājs saņēma 100 000 dolāru, notika slavenajā Hjūstonas sporta pilī — Astrodomā. Spēli, ko tiešraidē pārraidīja, noskatījās miljoniem skatītāju visā Amerikā. Kinga izcīnīja spožu uzvaru: ar rezultātu 6—4, 6—3, 6—3 viņa burtiski sagrāva Rigsu. Kopš šī brīža, pēc daudzu ekspertu domām, teniss kļuva par vienu no populārākajiem sporta veidiem skatītāju vidū, gandrīz kā ASV nacionāla reliģija, kā tas bija Austrālijā piecdesmitajos gados. Savas karjeras virsotnē, būdama spēcīgākā tenisiste pasaulē, Kinga spēja sasniegt sieviešu tenisa autonomiju un neatkarību un pietuvināt profesionālā tenisa sieviešu naudas balvas vīriešu naudas balvām. 1971. gadā viņa kļuva par pirmo sieviešu tenisisti, kura gadā ieguva vairāk nekā 100 000 ASV dolāru.
Viņa ir aktīviste cīņā pret AIDS. Piedalās daudzās šī virziena akcijās — speciālas literatūras, filmu un video veidošanā, lai apkarotu "20. gadsimta mēri". Komentē daudzus tenisa turnīrus.
Viņa ir bijusī ASV izlases kapteine Federācijas kausā. Pašlaik Profesionālās tenisa līgas World Team Tennis līdzīpašniece un prezidente.
Vilis Heince
Vilhelms Ērihs Kurts Heince (de) (dzimis, miršanas datums nav zināms) bija Latvijas baltvācu bokseris.
Dzimis Rīgā - Emīla Augusta Heinces un viņa sievas Elizabetes dzimušas Kraftševic (Kraftschewitz) ģimenē.
Piedalījies Parīzē, kur pusvieglajā svarā zaudējis 1. kārtā bez cīņas, jo tiesneši neļāva viņam startēt savainojuma dēļ. Bijis Latvijas čempionāts gan boksā, gan svarcelšanā.
Sieva - Klaudija dzimusi Kirilovs Heince (dzimusi 1900. gadā Maskavā), dēls - Boriss Heince (dzimis 1924. gadā Rīgā). Kopā ar ģimeni 1939. gadā repatriējies uz Vāciju.
Unix failu sistēma
Unix un no tās iedvesmotās operētājsistēmās failu sistēma tiek uzskatīta par galveno operētājsistēmas komponenti. Tā arī bija viena no pirmajām Unix komponentēm, ko Kens Tompsons izstrādāja 1969. gadā.
Augstā dziesma
Augstā dziesma, arī Zālamana dziesmas un Dziesmu dziesmas (he, Šîr HašŠîrîm, grc, asma asmaton), ir viena no grāmatām Tanahā un Vecajā Derībā.
Šī ir mīlestības dzejoļu virkne. Dziesmu krājums tiek datēts ar 1. gadu tūkstoti p.m.ē., par tā autoru tradicionāli tiek uzskatīts Zālamans. Augstā dziesma tiek uzskatīta par sakopojumu, tiek uzskatīts, ka to veido 25—31 dzejolis.
XXXTentacion diskogrāfija
XXXTentacion bija amerikāņu reperis un dziedātājs, kurš izdeva četrus studijas albumus (no kuriem divi bija pēcnāves izdevumi), divus miksteipus, četrus kopīgus miksteipus (viens no tiem bija pēcnāves izdevums), septiņas izvērstas lugas un 28 singlus (tostarp astoņus kā mākslinieks ). 2018. gada jūnijā viņš Amerikas Savienotajās Valstīs pārdeva vairāk nekā 25 miljonus albumam līdzvērtīgu vienību. Amerikas Ierakstu industrijas asociācija (RIAA) XXXTentacion saņēma balvu par vairāk nekā 20 miljonu ierakstu pārdošanu. 2020. gada oktobrī viņš Amerikas Savienotajās Valstīs ir pārdevis vairāk nekā 60 miljonus ierakstu.
XXXTentacion savu pirmo dziesmu "News/Flock" izdeva 2013. gada jūnijā vietnē SoundCloud. Viņa pirmais oficiālais miksteips XXX (Unmastered) tika izdots 2014. gada 5. martā, taču daudzi ieraksti vēlāk tika izdzēsti, un daži vēl nav atklāti. "Ice Hotel" ir pirmais projekts, kas tika darīts pieejams sabiedrībai. 2015. un 2016. gadā viņš izdeva dažādus miksteipus un EP. Šajā laikā viņš izlaida vairākus EP, tostarp "ItWillBeAllOverSoon" un "Red Light District", taču vēlāk tie tika dzēsti un izņemti metāllūžņos, un atlasītās dziesmas no izņemtajiem EP parādījās vēlākos projektos. 2015. gada decembrī XXXTentacion izdeva savu izrāvienu singlu “Look At Me!”, kas saņēma miljoniem atskaņojumu vietnē SoundCloud, pirms tas tika atkārtoti izdots Empire Distribution 2017. gada februārī. Singls sasniedza 34. vietu Billboard Hot 100. Tas notika vēlāk. RIAA sertificēts ar platīnu. Tā paša gada maijā viņš izdeva savu pirmo komerciālo miksteipu "Revenge", kas Billboard 200 topā ieņēma 28. vietu.
Viņa debijas studijas albums "17" tika izdots 2017. gada 25. augustā un debitēja Billboard 200 otrajā vietā. Albums radīja trīs singlus: zelta sertifikātu "Revenge" un 5x platīna "Jocelyn Flores" un 6x. platīna "Fuck Love". 2017. gada decembrī viņš izdeva savu septīto EP A Ghetto Christmas Carol. Viņa otrais studijas albums "?" tika izlaists 2018. gada martā un debitēja Billboard 200 pirmajā vietā. Albums radīja trīs singlus: "Sad!", sertificēts Diamond, "changes" un "Moonlight", ko attiecīgi 3 platīna un 6 platīna statuss ieguvis. RIAA. Tikai biedriem, sēj. 4 iznāca 2019. gada 23. janvārī, datumā, kurā būtu viņa 21 dzimšanas diena.
Vēde
Vēde ir ciems Kurzemē, Ventspils novada Popes pagasta ziemeļos, autoceļu P77 (Ventspils—Dundaga) un V1312 (Oliņi—Vēde) krustojumā.
Atrodas 12,4 km no pagasta centra Popes, 25,9 km no novada centra Ventspils un 182,4 km no Rīgas. Vēsturiski veidojies pie Vēdes pusmuižas (Weden) centra.
Vilis Purmalis
Vilis Purmalis (1927—1989) bija latviešu ķirurgs, Rīgas pilsētas 2. slimnīcas galvenais ārsts.
Dzīvesgājums
Dzimis 1927. gada 7. jūnijā Baltinavas pagasta Stauberavās zemnieka ģimenē. Pēc Otrā pasaules kara 1945. gadā beidza mācības Rūjienas vidusskolā un studēja RMI Ārstniecības fakultātē līdz 1951. gadam. Piecus gadus bija Dundagas rajona slimnīcas galvenais ārsts un ķirurģijas nodaļas vadītājs, pēc tam RMI Hospitālās ķirurģijas katedras asistents Rīgas pilsētas 1. slimnīcā.
1959. gadā V. Purmali iecēla par jaunizveidotās Rīgas pilsētas 2. slimnīcas galveno ārstu, tad Rīgas pilsētas 1. slimnīcas 12. ķirurģijas nodaļas vadītāju (1962—1968). 1966. gadā viņš aizstāvēja medicīnas zinātņu kandidāta disertāciju, 1968. gadā V. Purmali iecēla par Veselības aizsardzības ministrijas galveno ķirurgu. 1971. gadā viņš aizstāvēja medicīnas zinātņu doktora disertāciju par žultsakmeņu slimības ķirurģisko ārstēšanu, 1972. gadā kļuva par RMI Ārstu kvalifikācijas celšanas fakultātes Ķirurģijas katedras vadītāju un 1974. gadā par profesoru, 1973. gadā par Latvijas Ķirurgu zinātniskās biedrības priekšsēdētāju.
Miris 1989. gada 28. novembrī Rīgā, apglabāts Rīgas Meža kapos.
USA-245
USA-245, zināms arī kā NRO L-65, ir ASV izlūkpavadonis. Tas tika palaists 2013. gada augustā Nacionālā izlūkošanas biroja vajadzībām.
Pavadonis tika palaists 18:03 UTC ar nesējraķeti Delta IV Heavy (lidojuma numurs Delta 364 un nosaukums Victoria) no Vandenberga Gaisa spēku bāzes.
Lai gan kosmiskā aparāta parametri un misijas detaļas oficiāli netiek izpaustas, neatkarīgi eksperti uzskata, ka NRO L-65 ir optoelektroniskās izlūkošanas KH-11 sērijas pavadonis. KH-11 pēc izmēriem un formas ir salīdzināms ar Habla kosmisko teleskopu.
Poļaki (Pušmucovas pagasts)
Poļaki ir ciems Pušmucovas pagastā, Ciblas novadā. Atrodas 280 km attālumā no Rīgas.
Ciema apkārtnē atrodas viesu nams.
Grinbergs
Grinbergs (sieviešu dzimtē Grinberga) ir vācu cilmes uzvārda Grīnbergs variants. Cilvēki ar šo uzvārdu:
Skujenieka 2. Ministru kabinets
Marģera Skujenieka vadībā Latvijas Republikas Ministru kabinets darbojās laika posmā no līdz.
Ilmari Manninens
Ilmari Justuss Andreuss Manninens (fi; —) bija somu profesors, rakstnieks un etnogrāfs. Viņš bija Igaunijas Nacionālais muzeja vadītājs, kad tas atradās Rādi muižā.
Biogrāfija
Manninens dzimis Vīpuri pilsētā 1894. gadā. 1919. gadā Tartu Universitātei tika atļauts visas lekcijas lasīt igauņu valodā. Tas bija jauns izaicinājums un ambīcijas ierobežoja igauniski runājošo lektoru skaits. Lai aizpildītu trūkstošās vietas, tika uzaicināti vairāki ārzemnieki, ieskaitot Manninenu.
1922. gadā universitāte ieguva īpašumā Rādi muižu, kas bija mākslas kolekcionāru Liphartu dzimtas īpašums. Tajā tika izveidots jaunais Igaunijas Nacionālais muzejs un Manninens iecelts par tā direktoru.
Kad Manninens pameta Igauniju, viņš kļuva par Somijas Nacionālā muzeja Helsinkos etnogrāfijas departaments vadītāju.
Manninens nomira Helsinkos 1935. gadā 40 gadu vecumā. 1952. gadā Somijas antikvāru biedrība viņam par godu pasūtīja medaļu, ko izgatavoja Kalervo Kallio.
Silicon Power
Silicon Power Computer & Communications Incorporated ir Taivānā bāzēts zibatmiņas produktu ražotājs, kas darbojas ar zīmolu Silicon Power. Tas izlaiž zibatmiņas kartes, USB zibatmiņas diskus, ārējos cietos diskus, DRAM, karšu lasītājus, pusvadītāju diskus, USB adapterus un citus datora piederumus rūpnieciska mēroga lietošanai. Uzņēmumu 2003. gadā dibināja profesionāļu grupa, kas specializējās starptautisku uzņēmumu, globālās tirdzniecības, un inženiertehniskās zibatmiņas datu uzglabāšanā.
Silicon Power galvenā mītne atrodas Neihu, Taivānā.
Silicon Power biroji atrodas Taivānā, Japānā, Nīderlandē, Balkānos, Krievijā, Ķīnā, Indijā, Amerikas Savienotajās Valstīs, kā arī ražotne Taivānā un loģistikas centri Taivānā un Nīderlandē. 2011. gadā, Silicon Power nomainīja statusu no privāta uz publisku sākotnējā piedāvājuma Taivānas biržā (TWO).
Common Wealth Magazine 2010. gadā veiktā aptaujā no 1000 visstraujāk augošajiem ražotājiem Taivānā Silicon Power tika ierindots 11. vietā, bet pusvadītāju nozarē ieņēma 1. vietu.
Aisedora Dunkane
Andžela Aisedora Dunkane (en; dzimusi 1877. gada 26. vai, mirusi ) bija amerikāņu dejotāja.
Dzimusi Kalifornijā, ASV, no 22 gadu vecuma līdz nāvei 50 gadu vecumā lielākoties dzīvojusi Rietumeiropā un PSRS. Dunkane guva atzinību Eiropā pēc izraidīšanas no ASV par simpātijām pret PSRS. Dunkanes uzstāšanās un mācība palīdzēja atbrīvot baletu no tā konservatīvajiem uzskatiem un vēstīja par mūsdienu izteiksmīgo deju attīstību.
Bez novitātēm dejā arī personiskajā dzīvē izaicināja tā laika valdošo morāli. Audzināja divus ārlaulības bērnus (kas gāja bojā traģiskā autoavārijā noslīkstot), bija atklāti biseksuāla. Iespējams, mūsdienās pazīstamākais privātās dzīves notikums bija Dunkanes laulības ar 18 gadus par viņu jaunāko krievu dzejnieku Sergeju Jeseņinu.
Mirusi autonegadījumā Nicā, Francijā, kad viņas zīda šalle, kas bija aplikta ap kaklu, sapinās automašīnas riteņos un aizmugurējā asī, kas izraisīja kakla lūzumu. Aisedoras Dunkanes urna glabājas Perlašēza kapsētas kolumbārijā, ar numuru 6796.
Poķi (Platones pagasts)
Poķi ir ciems Jelgavas novada Platones pagastā, pie Platones upes, netālu no autoceļa A8 (Rīga—Jelgava—Lietuvas robeža (Meitene)).
Iedzīvotāju skaita izmaiņas
Esošajās robežās, pēc CSP un OSP datiem.
Tīreļa iela (Jūrmala)
Tīreļa iela ir iela Jūrmalā, Kūdras apkaimē. Tīreļa iela sākas krustojumā ar Orhideju ielu un beidzas ar strupceļu. Kopējais ielas garums ir 110 metri. Tīreļa ielā satiksmes kustība norit vienā joslā. Ielā ir savrupmāju un vasarnīcu apbūve.
Tiltu iela
Tiltu iela ir iela Jūrmalā, Lielupes apkaimē. Tiltu iela sākas krustojumā ar Vienības prospektu un beidzas krustojumā ar Rēzeknes pulka ielu. Kopējais ielas garums ir 850 metri, tā ir klāta ar asfalta segumu. Tiltu ielā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
Tiltu iela ir savienota ar šādām ielām:
Carnikava (stacija)
Carnikava ir dzelzceļa stacija Carnikavā, dzelzceļa līnijā Zemitāni-Skulte. Carnikavā pietur visi vilcieni uz Saulkrastiem, vilcieni uz Skulti un arī vilcieni līdz Carnikavai. Carnikavas stacija sevī ietver arī tiltu pāri Gaujai, kur ir vienceļa posms, bet Saulkrastu virzienā aiz tilta pirms Gaujas pieturas sākas divceļu posms. Attālums līdz jūrai no stacijas ir 3 km. Stacijā darbojas biļešu kase.
Blakus stacijai atrodas autobusa pietura šādiem maršrutiem:
Vēsture
Carnikavas stacija tika atklāta 1933. gadā. Stacijas ēka, kas saglabājusies līdz mūsdienām, būvēta no Daugavpils—Rītupes līnijā nojaukto veco ēku materiāliem.
Mazā Juglas iela
Mazā Juglas iela ir iela Rīgā, Vidzemes priekšpilsētā, Teikā un Juglā. Tā sākas pie krustojuma ar Juglas un Ūdeļu ielu un beidzas strupceļā. Ielas garums ir 2403 metri.
Vēsture
Iela izveidota 1963. gadā, laika gaitā tās nosaukums nekad netika mainīts.
Ielu savienojumi
Mazā Juglas iela krustojas ar:
Dielektroforēze
Dielektroforēze ir polarizējamu dielektrisku daļiņu kustība šķidrā vidē nehomogēnā elektriskajā laukā. Dielektroforēzes spēks ir atkarīgs no šķidrās vides, daļiņas izmēriem un elektriskajām īpašībām, kā arī elektriskā lauka frekvences. To iespējams izmantot, lai ar zināmām frekvencēm ietekmētu daļiņas ar konkrētu formu un izmēru. Ar dielektroforēzes palīdzību iespējams šķīdumā izdalīt šūnas vai orientēt un manipulēt nanodaļiņas vai nanovadus.
Elektriskajā laukā E uz lādētu daļiņu iedarbojas spēks
Polarizētas daļiņas (elektriskā dipola) kopējais lādiņš vienāds ar nulli, tāpēc homogēnā elektriskajā laukā uz elektrisko dipolu iedarbosies rotācijas spēks, bet neiedarbosies nekādi translācijas spēki. Nehomogēnā elektriskajā laukā uz elektrisko dipolu iedarbosies arī translācijas spēks. Šķidrā vidē ar absolūto dielektrisko caurlaidību nehomogēnā elektriskajā laukā ar gradientu \nabla E uz daļiņu ar inducēto dipola momentu p iedarbosies spēks, kur [CM] ir daļiņas Klauziusa-Mossotti funkcija.
Atkarībā no daļiņas polarizējamības, tā kustēsies vai nu lauka gradienta virzienā (pozitīvā dielektroforēze) vai pretējā virzienā (negatīvā dielektroforēze).
Poļanka (Pušas pagasts)
Poļanka ir ciems Pušas pagastā, Rēzeknes novadā. Atrodas 235 km attālumā no Rīgas.
Organoģenēzes regulācija
Organizētu augu audu kultūras attīstību iespējams regulēt, kontrolējot un mainot augšanas barotnes sastāvu un augu kultūras apkārtējās vides apstākļus, kā arī rūpīgi izvēloties eksplantu. Mainot šos faktorus, iespējams ietekmēt šūnas, kas dalās — molekulārā līmenī ietverot selektīvu gēnu aktivāciju. Šo aktivitāti atspoguļo bioķīmiskas, biofizikālas un fizioloģiskas pārmaiņas, kas noved pie strukturālām pārmaiņām augu audu kultūrā — organoģenēzes. Turpmāk tiks uzskaitīti faktori, kas ietekmē organogenēzi augu audu kultūrās:
Eksplanta lielums
Organoģenēze lielā mērā ir atkarīga tieši no eksplanta lieluma. Lielākiem eksplantiem, kas sastāv no pamataudiem, vaskulārajiem audiem un kambija, ir augstāka reģenerēšanās spēja nekā mazākiem eksplantiem.
Eksplanta izcelsmes vieta un sezona
Līdzīgi kā baktērijām, arī augu audu kultūru masas, šūnu skaita vai orgānu lieluma pieaugumu raksturo sigmoidāla matemātiskā līkne. Dažādiem eksplantiem var būt nepieciešams dažāds ievākšanas laiks. Auga daļai, no kuras ņemts eksplants, ir nozīmīga loma organoģenēzes potenciāla paredzēšanā. Piemēram, kā eksplantu no zieda Sanpaulijas var izmantot lapas fragmentus lapas dzīslojuma tuvumā, no Krizantēmas — galotņu pumpurus, no mūžzaļā rododendra — no ziedpumpura atdalītas auglenīcas apakšējo daļu, no tomātiem — to sēklas, no burkāna — burkāna saknes kambija apvidu. Savukārt ievākšanas sezona var ietekmēt, vai vispār iespējams panākt organoģenēzi no izvēlētā auga (LU Botāniskā dārza personāla pers.ziņ.).
Eksplanta vecums
Dažādi augi uzrāda dažādus attīstības posmus, kad vislabāk sagatavot eksplantus. Piemēram, adventīva dzinuma reģenerācija Nicotina sp. (Tabaka) lapu eksplantu gadījumā novērojama tikai tad, ja eksplanti ir ievākti auga veģetatīvajā fāzē — pirms ziedēšanas.
Skābekļa gradients
Orgānu veidošanos augu audu kultūrā ietekmē arī pievadītā (augu audu kultūrai pieejamā) skābekļa daudzums. Piemēram, dažās augu kultūrās vasas veidošanās notiek tikai tad, kad skābekla daudzums ap augu audu kultūru ir samazināts. Savukārt sakņu attīstībai nepieciešams augsts skābekļa gradients.
Gaismas kvalitāte un intensitāte
Augu audu kultūru attīstību lielā mērā ietekmē gan tas, kādos apstākļos attīstās konkrētā kultūra (gaismā / tumsā), gan arī gaismas/tumsas attiecība, gaismas kvalitāte un intensitāte. Pētījumi ar dažādiem gaismas viļņu garumiem liecina, ka t.s. zilā gaisma pozitīvi ietekmē pumpuru un sāndzinumu veidošanos, savukārt īsāks gaismas viļņu garums — sarkanā gaisma — pozitīvi ietekmē sakņu veidošanos. Liela gaismas intensitāte piemērota organoģenēzei, kamēr maza gaismas intensitāte piemērota kallusa uzturēšanai. Gaismas veida maiņa arī ietekmē augu audu kultūras attīstību, tāpat arī tas, vai apgaismojums ir dabīgs vai mākslīgs (D. Graudas pers.ziņ.). Dažādi veiktie eksperimenti liecina, ka augu audu kultūru attīstība ir atkarīga no apgaismojuma. Tā, piemēram, burkāna kallusa kultūras, kas augušas tumsā, daudz retāk sintezē hlorofilu, nekā tās pašas augu audu kultūras, kas ņemtas no tiem pašiem eksplantiem un ar relatīvi vienādiem pārējiem faktoriem (barotnes sastāvs, temperatūra u.c.), un augušas gaismā.
Temperatūra
Lai arī lielāko daļu augu audu kultūru var veiksmīgi kultivēt 250C, būtu jāņem vērā arī izvēlētā auga, no kura ņemts eksplants, dabīgās vides sastopamās temperatūras. Dažādu sīpolaugu sugu optimālā kultivēšanas temperatūra var būt zemāka, ap 150 vai 180C, savukārt tropisko augu kultivēšanas temperatūras optimums var būt augstāks par “istabas temperatūru” — 270C palmām vai 300C Monstera deliciosa (Garšīgā monstera, izplatīts istabas augs).
Barotnes sastāvs
Svarīgākās jebkuras augu audu kultūru barotnes sastāvdaļas ir makro un mikro elementi. Augu šūnu sekmīgai attīstībai in-vitro nepieciešamas arī citas sastāvdaļas, kā vitamīni, aminoskābes, ogļhidrāti (oglekļa avots), kalcija sāļi u.c. Mēdz uzskatīt, ka minerālelementi nepieciešami ne tikai augu šūnu veiksmīgai attīstībai, bet var kalpot arī kā signālelementi auga attīstībā. Bieži dažādām augu audu kultūrām ir nepieciešami dažādi barotņu sastāvi, ne tikai starp dažādu augu dzimtām, bet arī sugām; būtisku lomu spēlē arī vēlamais augu audu kultūras attīstības virziens. Barotņu izstrāde ir kā viens no sākuma posmiem katras augu audu kultūras pētnieka uzdevumiem, jo, tā kā augu audu kultūras ietekmē vairāk nekā viens faktors un iespējams visi faktori vēl nemaz nav zināmi, bartotne, kas ir atbilstoša vienā pasaules malā var nebūt piemērota citā (D. Auzenbahas pers. ziņ.). Daļēji augu audu kultūras attīstību ietekmē arī tas, vai barotnei ir pievienots agars (t.s. šķidrās un cietās barotnes — cietajām barotnēm pievienots agars). Lai arī agars nav būtisks barotnes sastāvam, dažādi agari, pirmkārt, var saturēt piemaisījumus, kas var ietekmēt kultūras attīstību, un otrkārt, ja barotnē ir augsta agara koncentrācija, tie apgrūtināta barotnē esošo sastāvdaļu difūzija, kas var ietekmēt organoģenēzi
Barotnes pH
Lielākoties augu audu kultūru pH tiek pielāgots starp 5,2—5,8. Ja, pagatavojot barotni, pH ir augstāks, pievieno 1M HCl (Sālsskābe), ja zemāks, pievieno 1M NaOH (Nātrija hidroksīds). Augu audu kultūrai atrodoties barotnē, tā var izdalīt dažādus blakusproduktus, kas var uzkrāties barotnē un kaitēt kultūras attīstībai, pazeminot barotnes pH līmeni
Pelnanču upīte
Pelnanču upīte ir Nigras labā krasta pieteka Smiltenes novadā.
Iztece pēc "Jāņa Sētas" kartes datiem atrodas Smiltenes rietumu pievārtē, pēc LĢIA kartes - Ilgu austrumu pievārtē. Tek ziemeļu - ziemeļrietumu virzienā. Ietek Nigrā pie Kaibera. Pelnanču upīti šķērso valsts autoceļi V323 (Liepa–Smiltene), P18 (Valmiera – Smiltene) un V243 (Blome–Birzuļi–Palsmane), tās krastos neatrodas lielas apdzīvotās vietas.
Moše Šarets
Moše Šarets (he, dzimis, miris ) bija Izraēlas premjerministrs mazāk nekā divus gadus, no 1954. līdz 1955. gadam. Viņa priekštecis un pēctecis šajā amatā bija Dāvids Ben Gurions. No 1948. līdz 1956. gadam bija Izraēlas ārlietu ministrs.
Kazenes
Kazenes (Rubus) ir rožu dzimtas ģints. Kazeņu ģintī ietilpst arī avenes (vairāku apakšģinšu sugas), kaulenes [kauleņu apakšģints (Cylactis)] un lācene. Kazeņu augļus cilvēki lieto uzturā. Tās ēd gan svaigā veidā, gan lieto kā piedevas ēdieniem un ievārījumos. Kazeņu dabiskais izplatības areāls galvenokārt ir Ziemeļu puslodes mērenā josla. Tās satur salīdzinoši daudz dzelzs un C vitamīna.
Latvijā no kazeņu apakšģints (Rubus) savvaļā ir sastopamas divas sugas: zilganā kazene (Rubus caesius) un melnā kazene (Rubus nessensis). Uzskata, ka krokainā kazene (Rubus plicatus) Latvijā ir izmirusi suga.
Svētīgais
Svētīgais, arī Svētlaimīgais ir Romas katoļu baznīcas noteiktu mirušu personu godināšanas veids, ko piemēro tām personām, kurām veikta beatifikācija.
Pirms pasludināšanas par svētīgo ir jāveic beatifikācijas process, kurā ir vairāki posmi, kurus izpildot sākotnēji beatificējamā persona kļūst par Dieva kalpu (sasniegts pirmais posms), vēlāk Godināmo (sasniegts otrais posms). Lai Godināmo pasludinātu par Svētīgo, tiek veikta noteikta procedūra.
Procedūra
Lai Godināmais kļūtu par Svētīgo, jānotiek brīnumam, kas radies, lūdzot konkrētā Godināmā aizbildniecību. Šis noteikums nav obligāts attiecībā uz kandidātu — mocekli.
Kā brīnums visbiežāk tiek uzskatīta dziedināšana no smagas, neizārstējamas slimības, kurai nav medicīniska izskaidrojuma. Lai pārliecinātos, ka ir noticis brīnums, tiek veikta tā autentiskuma pārbaude. Izdziedinātās personas zinātnisku pārbaudi veic Kanonizācijas lietu kongregācijas medicīniskie konsultanti mediķi un zinātnieki, kuriem tiek iesniegti regulāri noteiktās kanoniskās izpētes apjomīgie materiāli līdz ar detalizētiem medicīnas un juridisko ekspertu ziņojumiem. Ja viņi nespēj sniegt medicīnisku un racionālu izskaidrojumu, to iespējams atzīt par brīnumu. To pēc tam izvērtē ar detalizētiem medicīnas un juridisko ekspertu ziņojumiem septiņi Kanonizācijas lietu kongregācijas teologi, ja arī viņi uzskata, ka ir noticis brīnums, izvērtēšanu turpina kardināli un bīskapi. Ja arī augstākā garīdzniecība Kanonizācijas lietu kongregācijas bīskapu sēdē pārliecinās, ka noticis brīnums, viņi apliecina atbalstu faktam par notikušu brīnumu un kongregācijas prefekts kardināls par to ziņo Romas pāvestam, kurš pilnvaro dikasteriju izsludināt dekrētu par brīnumu, kas saistīts ar Godināmās personas aizbildniecību. Ar to noslēdzas posms pirms beatifikācijas. Vēlāk tiek nozīmēts beatifikācijas ceremonijas datums, beatifikācija vienmēr norisinās Svētā Pētera bazilikā. Ceremonijas laiks Godināmais tiek pasludināts par Svētīgo, balstoties uz pāvesta izsludināto dekrētu par jauno svētīgo.
Ruņķi
Ruņķi ir skrajciems Talsu novada Ģibuļu pagastā. Izvietojies Bundžiņgrāvja kreisajā krastā pie Ģibuļu—Rendas ceļa 12 km no pagasta centra Pastendes, 16 km no novada centra Talsiem un 126 km no Rīgas. Ciemā 5 viensētas.
Emanuels Grinbergs
Emanuels Grinbergs (pats sākotnēji parakstījies kā Emanuels Grünbergs ), pilnā vārdā Emanuels Donats Frīdrihs Jānis Grinbergs (dzimis, miris ), bija latviešu matemātiķis, grafu teorijas skolas izveidotājs Latvijā. Veica teorētiskus pētījumus ģeometrijas, kombinatorikas, elektrisko shēmu aprēķinu, telefonijas nozarēs. Viņa vārdā ir nosaukta Grinberga teorēma par Hamiltona cikla eksistences nepieciešamo nosacījumu planāram grafam.
Dzīvesgājums
Dzimis 1911. gadā Pēterburgā Jēzus luterāņu draudzes mācītāja un Krievijas latviešu luterāņu draudžu bīskapa Jāņa Grīnberga un viņa sievas Mērijas, dzimušas Grosvaldes, RLB priekšnieka Frīdriha Grosvalda meitas, ģimenē. Pēc Brīvības cīņu beigām kopā ar māti (tēvs mira 1923. gadā) un vecāko māsu Mēriju Grīnbergu (1909—1975) pārcēlās uz dzīvi Latvijā. Mācījās Rīgā un 1927. gadā papildinājās Lilles pilsētas licejā. Studēja matemātiku Latvijas Universitātes Matemātikas un dabaszinātņu fakultātē (1930—1934). Pēc tam divus gadus ar Morberga stipendiju papildināja zināšanas Augstākajā normālskolā (École Normale Supérieure) Parīzē, publicēja savu pirmo rakstu "Par divu speciālu klašu ovālu noteikšanu" (de). 1937. gadā uzsāka darbu Latvijas Universitātē kā privātdocents, lasīja ģeometrijas lekcijas.
Otrā pasaules kara laikā viņš Rīgas Universitātē 1943. gadā aizstāvēja disertāciju "Par oskulāciju, superoskulāciju un raksturīgiem punktiem". 1944. gadā viņu iesauca Latviešu leģionā, no 1945. līdz 1946. gadam bija ieslodzīts Kutaisi filtrācijas nometnē Gruzijā. Pēc atbrīvošanas 1947. gadā viņa zinātnisko grādu neatzina, tādēļ viņš strādāja Rīgas rūpnīcā "Radiotehnika", attīstot teoriju par lineāro elektrisko ķēžu analīzi. Pēc Staļina nāves viņam 1954. gadā atļāva atsākt strādāt LVU, kur viņš 1956. gadā aizstāvēja otru disertāciju "Par vienkāršo lineāru shēmu analīzes un sintēzes problēmām" (ru) un dabūja darbu Latvijas Zinātņu akadēmijas Fizikas institūtā.
1969. gadā E. Grinbergs sāka vadīt LVU SC Tuvināto metožu nodaļu. Sadarbībā ar LZA Eksperimentālās medicīnas institūta speciālistiem izveidoja oriģinālu datubāzi tuberkulozes slimnieku ārstēšanas apsekošanai pēc plaušu operācijas. Viņa grafu teorijas pētījumu rezultātus praksē lietoja VEF telefona centrāļu izgatavošanai. 1972. gadā Rīgā notika PSRS grafu teorijas ziemas skola. Noslēdza zinātnisko Sadraudzības līgumu ar Prāgas Kārļa Universitāti par kopīgiem pētījumiem grafu teorijas laukā. Rīgas ģenerālā plāna sabiedriskā transporta attīstības noskaidrošanai viņa grupa veica grafu teorijas analīzi par jaunu sabiedriskā transporta maršrutu izveidi un organizēšanu.
Miris Rīgā.
Darbi
Ir vairāk nekā 50 publicētu zinātnisku darbu autors. Rokrakstos saglabājušies arī viņa lasīto lekciju konspekti, pārdomas par matemātikas tālāko attīstību, speciālistu apmācību un dažādiem matemātikas jautājumiem.
Tirgoņu iela (Jūrmala)
Ielu savienojumi
Tērvetes iela ir savienota ar šādām ielām:
Aleksejs Jurjevs
Aleksejs Jurjevs (dzimis, miris Rīgā) bija Latvijas krievu šosejas riteņbraucējs.
Piedalījies Berlīnē. Startēja 100 km grupas braucienā, precīza vieta nav tikusi fiksēta.
Eliakims Mangalā
Eliakims Mangalā (dzimis ) ir Francijas futbolists, La Liga kluba Valencia CF un Francijas futbola izlases aizsargs.
Karjera
Mangalā profesionāļa karjeru sāka Beļģijas klubā Standard Liège. 2011. gada vasarā viņšpievienojās Portugāles Primeira Liga klubam FC Porto.
2014. gadā Mangalāa parakstīja piecu gadu līgumu ar Manchester City. 2016. gadā viņš tika izīrēts Spānijas La Liga klubam Valencia CF. Nākamajā sezonā tika izīrēts Everton. 2019. gadā Mangala atgriezās Valencia.
Francijas futbola izlasē bijis pieteikts 2014. gada FIFA Pasaules kausam, tomēr nevienu spēli tajā neaizvadīja.
Sasniegumi
Standard Liège
Porto
Manchester City
Āfrikas susuri
Āfrikas susuri (Graphiurus) ir viena no susuru dzimtas (Gliridae) vāverveidīgo grauzēju ģintīm, kas ir vienīgā ģints Āfrikas susuru apakšdzimtā (Graphiurinae). Ģints apvieno 15 susuru sugas, kas izplatītas Subsahāras Āfrikas visdažādākajos biotopos. Āfrikas susuri sastopami zemieņu tropiskajos lietusmežos, kalnu mūžzaļajos un jauktu koku mežos, mitrajos un sausajos savannas mežos un zālājos, kā arī Dienvidāfrikas pustuksnešos un Namiba tuksneša oāzēs.
Āfrikas susuri ir visprimitīvākais un senākais susuru atzars dzimtā. Senakās grupas sugas mājoja Namībijā miocēna beigās pirms 10—11 milj. gadu.
Kopīgās īpašības
Lielāko daļu sugu vizuāli ir ļoti grūti vienu no otras atšķirt. Izņēmums ir briļļainais susuris (Graphiurus ocularis), kuplastes susuris (Graphiurus crassicaudatus) un Natglasa susuris (Graphiurus nagtglasii).
Uzvedība
Āfrikas susuri uzturas visdažādākajās vietās, kur aug koki, krūmi un mežvīni, vai vietās, kas bagātas ar klintīm un akmeņiem, nodrošinot dzīvnieku ar slēptuvēm un iespējām iekārtot drošu migu. Susuri ir aktīvi kēslas un nakts stundās, lieliski rāpjas kokos un krūmu smalkajos zariņos. Lielākā daļa ir visēdāji, barojas ar sēklām, riekstiem, augļiem un kukaiņiem. Dažas sugas primāri barojas ar kukaiņiem.
Aleksisa Teksasa
Aleksisa Teksasa (en; dzimusi ASV armijas daļā Panamā) ir amerikāņu pornoaktrise, atzīta par vienu no pieprasītākajām pornozvaigznēm pasaulē.
Dzimusi ASV armijas daļā Panamā, kur dienējis viņas tēvs. Ģimene drīz atgriezās Teksasas štatā, ASV. Strādājusi par bārmeni mazpilsētā Kastorvilā. 2006. gadā nomainīja uzvārdu un nofilmējās savā pirmajā filmā College Amateur Tour In Texas. Pēc tam pārcēlās uz Losandželosu, kur darbojas pornoindustrijā. 2009. gadā atvēra savu kompāniju Alexis Texas Entertainment. Kopumā piedalījusies 369 pornofilmās. Fotografējusies žurnāla Hustler jubilejas 35. izdevumam.
Poļvarcīši
Poļvarcīši ir ciems Līksnas pagastā, Augšdaugavas novadā. Atrodas 206 km attālumā no Rīgas.
Ciema apkārtnē atrodas motelis.
Dani Olmo
Dani Olmo (es, dzimis ) ir Spānijas futbolists, spēlē uzbrūkošā pussarga pozīcijā, Spānijas futbola izlases dalībnieks. Kopš 2020. gada Olmo pārstāv Vācijas Bundeslīgas komandu RB Leipzig.
Karjeru sāka FC Barcelona akadēmijā. 16 gadu vecumā Olmo pievienojās Horvātijas komandai Dinamo Zagreb. 2018–19. gada sezonā tika atzīts par līgas sezonas labāko jauno spēlētāju. Olmo, spēlē pret Bergamo "Atalanta", debitēja Čempionu līgā. 2020. gada janvārī Olmo pievienojās RB Leipzig. viņš Čempionu līgas ceturtdaļfinālā guva vārtus pret Madrides "Atletico", palīdzot komandai pirmo reizi vēsturē iekļūt Čempionu līgas pusfinālā.
Spānijas futbola izlases sastāvā Olmo debitēja un guva savus pirmos vārtus pret Maltu.
Sasniegumi
RB Leipzig
Riharts Vitshe
18 gados sācis savu karjeru AFC Ajax komandā. Kopumā 11 sezonu laikā Eredivisie turnīrā viņš aizvadīja 226 mačus un guva 15 vārtus. Spēlējis arī Spānijas komandās FC Barcelona un Deportivo Alavés un Francijas komandā Bordeaux. Ar Barcelona komandu 1992. gadā ieguvis Eiropas kausu.
Ar Nīderlandes futbola izlasi piedalījies 1990. gada FIFA Pasaules kausā un 1996. gada Eiropas čempionātā.
Sasniegumi
Ajax
Bordeaux
Barcelona
Mikels Damsgords
Mikels Krogs Damsgords (dk; dzimis ) ir dāņu futbolists, kas spēlē pussarga pozīcijā, Dānijas futbola izlases dalībnieks. Kopš 2022. gada pārstāv Anglijas Premjerlīgas klubu Brentford.
Karjera
Futbolu sāka spēlēt dzimtās pilsētas klubā Jyllinge FC. 2013. gadā pievienojās klubam FC Nordsjælland. Dānijas Superlīgā debitēja pret AC Horsens. 2020. gadā pārgāja uz Itālijas klubu Sampdoria, parakstot līgumu uz četriem gadiem. 2022. gadā pievienojās Anglijas Premjerlīgas komandai Brentford.
Spēlējis dažādu vecumu Dānijas jauniešu izlasēs. Dānijas izlasē debitēja draudzības spēlē pret Zviedriju. Pirmos vārtus izlases labā guva 2022. gada FIFA Pasaules kausa kvalifikācijas spēlē pret Moldovas izlasi. Šajā spēlē Dānija uzvarēja 8:0, un Damsgords izcēlās ar diviem vārtu guvumiem. Tika iekļauts izlases sastāvā dalībai 2020. gada Eiropas čempionāta finālturnīrā. Guva vārtus grupu turnīra spēlē pret Krieviju. Piedalījās arī 2022. gada FIFA Pasaules kausa finālturnīrā.
Džeimss Randi
Lai arī bieži saukts par "atmaskotāju", Randi ir izteicies, ka viņam nepatīk šīs apzīmējums un pats sevi izvēlas saukt par "izmeklētāju". Randi ir rakstījis par paranormāliem fenomeniem, skepticismu un maģijas vēsturi. Viņš ir bijis biežs viesis raidījumos The Tonight Show Starring Johnny Carson un televīzijas programmā Penn & Teller: Bullshit!
Pirms Randi pensionēšanās JREF sponsorēja "Viena miljona dolāru paranormālo izaicinājumu", kurā tika piedāvāta miljons dolāru balva pretendentiem, kas spētu demonstrēt pierādījumus paranormālu, pārdabisku vai okultu spēju vai notikumu pastāvēšanai kontrolētos apstākļos, par ko vienojušās abas iesaistītās puses. Šis izaicinājums oficiāli tika slēgts 2015. gadā bez neviena prēmijas saņēmēja. Fonds turpina piešķirt finansējumu bezpeļņas organizācijām, kas veicina kritisko domāšanu un faktos balstītu pasaules uztveri.
Miris 2020. gada 20. oktobrī savās mājās Planteišonā, Floridā, 92 gadu vecumā.
Tirgus laukuma iela
Tirgus laukuma iela ir iela Jūrmalā, Slokas apkaimē. Tirgus laukuma iela sākas un beidzas krustojumā ar Dzirnavu ielu. Kopējais ielas garums ir 280 metri, tā ir klāta ar grants segumu. Tirgus laukuma ielā satiksmes kustība norit vienā joslā.
Normunds Balodis
Divas reizes ar šīm grupām pārstāvējis Latviju un latviešu metāla mūziku Tallinas Mūzikas nedēļā Igaunijā.
Balodis ir arī ilggadējs skaņu režisors un mākslinieks Ģertrūdes ielas teātrī.
Isabelle (prāmis)
Isabelle (agrākais nosaukums Isabella) ir Igaunijas kuģniecības Tallink kruīza prāmis. Uzbūvēts 1989. gadā Horvātijas kuģu būvētavā Brodosplit. Pierakstīts Rīgas ostā. Kursē maršrutā Rīga—Stokholma.
Sākotnēji tas ar nosaukumu Isabella bija Somijas kuģniecības SF Line īpašumā. 1992. gadā pārbūvēts Nāntali. 1995. gadā pārdots Viking Line. 2000. un 2007. gadā vēlreiz pārbūvēts Nāntali.
2013. gadā kuģi nopirka Igaunijas uzņēmums Tallink. Tas tika pārdēvēts par Isabelle un pierakstīts Rīgas ostā. 2013. gada maijā prāmis sāka kursēt līnijā Rīga—Stokholma, nomainot līdz šim šajā līnijā kursējošo prāmi Silja Festival. 2017. gada 16. februārī pēc tehniskās apskates Somijā, kuģis pārkrāsots baltā krāsā.
Jelgavas Paula Bendrupa pamatskola
Jelgavas Paula Bendrupa pamatskola ir Jelgavas pilsētas pašvaldības dibināta speciālās izglītības iestāde. Skolā mācās audzēkņi no 1. līdz 9. klasei. Pamatskola atrodas Filozofu ielā 50, Jelgavā.
Vēsture
Skolas vēsture aizsākās 1873. gadā, kad no Salaspils uz Jelgavu tika pārcelta Kurlmēmo skola. 1926. gadā Saeima atļāva par piešķirtajiem 100 000 latiem būvēt jaunu skolas ēku. 1928. gadā notika skolas jaunās ēkas iesvētīšana. Pēc Otrā pasaules kara ēka tika izmantota kā vidusskola, kultūras nams un bērnunams. 1980. gadā dibināta sanatorijas internātskola bērniem ar psihoneiroloģiskām saslimšanām. 2005. gadā izglītības iestāde pārdēvēta par Jelgavas 2. sanatorijas internātpamatskolu. 2008. gada 1. augustā skola reorganizēta par Jelgavas speciālo internātpamatskolu. 2019. gada 1. jūlijā skolai piešķirts nosaukums — Jelgavas Paula Bendrupa pamatskola.
Izglītības programmas
Jelgavas Paula Bendrupa pamatskola īsteno šādas izglītības programmas:
Tehniskais un infrastruktūras nodrošinājums
Jelgavas Paula Bendrupa pamatskola ir izvietota trīs savstarpēji savienotās ēkās. Audzēkņiem ir pieejama sporta halle komandu sporta veidu un individuālo sporta veidu attīstīšanai. Klasēs ir aprīkotas ar ergonomiskām mēbelēm un interaktīvajām tāfelēm vai projektoriem. Pamatskolā dienesta viesnīca ar 20 gultasvietām. Skolā ietilpst arī relaksācijas komplekss: